Pazjenti li għandhom kanċer tas-sider qed ikollhom iħallsu għexieren ta' eluf ta' euro minn buthom għall-kura jew, jekk ma jkollhomx dawn il-flus, ma jiħdux it-trattament b'riskju kbir għal ħajjithom. Skont rapport ippubblikat fuq il-gazzetta Times of Malta, il-Gvern waqaf jagħti sapport finanzjarju biex tinxtara l-mediċina Pembrolizumab. Din il-mediċina hija approvata mill-Aġenzija tal-Mediċini Ewropea u hija aċċessibbli f'pajjiżna. Ġie rrappurtat li kors sħiħ ta' Pembrolizumab jiswa madwar €120,000. L-NGOs Europa Donna Malta u Action for Breast Cancer Foundation qalu li l-Gvern waqaf jagħti l-għajnuna għal din il-mediċina f'nofs din is-sena. Iż-żewġ NGOs qed jappellaw lill-Ministeru tas-Saħħa biex jirrevedi din id-deċiżjoni u jerġa' jibda jgħin lil dawn il-pazjenti. Il-PN dispjaċut b'dan l-iżvilupp Fi stqarrija, il-Partit Nazzjonalista qal li nnota b'dispjaċir dan l-iżvilupp u qal li dan mhux ġust għal dawn il-pazjenti u l-familjari tagħhom. Il-PN kompla jgħid li trattament f'dawn iċ-ċirkostanzi ta' mard għandu jkun tal-aqwa kwalità u li l-gvern għandu joffri l-aħjar kura. Il-Partit Nazzjonalista kien ippropona trattament għall-pazjenti kollha bil-kanċer bla ħlas biex il-pazjenti ma jkollhom għalfejn isiru tallaba. Il-PN qed iwiegħed li jekk ikun fil-gvern jalloka l-finanzjament neċessarju biex tiġi offruta l-kura mingħajr ħlas permezz ta' mediċini first-line kif ukoll second-line li jkunu approvati mill-Aġenzija tal-Mediċini Ewropea. Il-PN qed jipproponi wkoll li l-formolarju jiġi aġġornat biex joffri l-aktar mediċini ġodda mingħajr il-bżonn li l-pazjenti jiddependu fuq entitajiet oħra u li jiżgura li l-gvern iqassam il-fondi pubbliċi aħjar. Il-PN qed jisħaq li għandu jitwaqqaf Drug Fund li jkopri indikazzjonijiet speċifiċi biex pazjenti li jkunu eliġibbli jsibu l-għajnuna b'mod awtomatiku mingħajr il-bżonn ta' proċessi burokratiċi. Fl-istqarrija, il-PN temm jgħid li għandu jitwessa' l-aċċess għal supportive medicines biex itaffu l-effetti kollaterali tal-medikazzjoni. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6193538be2d42_rand.td-a-rec-img{text-align:left}.td_uid_3_6193538be2d42_rand.td-a-rec-img img{margin:0 auto 0 0}